जिला-प्रभारी मंत्री एसआर महेश ने बुधवार को मेदीकेरी में एक बैठक की अध्यक्षता की. बैठक टीपू जयंती के दौरान किए जाने वाले इंतजाम पर चर्चा करने के लिए बुलाई गई थी. बैठक के दौरान उन्होंने लोगों से अपील की कि वे आयोजन को शांतिपूर्ण बनाए रखने में प्रशासन के साथ सहयोग करें. दक्षिणी क्षेत्र के आईजीपी केवी शरथचंद्र ने कहा कि पुलिस ने सुरक्षा-बंदोबस्त सख्त कर दिए हैं और अस्थायी किस्म के चेकपोस्ट बनाए गए हैं. उन्होंने आगाह किया कि शांति में बाधा पहुंचाने वालों के खिलाफ कड़ी कार्रवाई की जाएगी.